Det internasjonale bandyforbundet

Det internasjonale bandyforbundet (Federation International Bandy – FIB) ble stiftet 12. februar 1955 og er det styrende internasjonale organet for bandy. Forbundet arrangerer verdensmesterskap for herrer, damer og junior herrer. Hovedkvarteret til FIB ligger i Katrineholm i Sverige. Forbundets nåværende president er Boris Skrynnik fra Russland.

Historie
Det internasjonale bandyforbundet ble stiftet 12. februar 1955 i Stockholm av bandyforbundene i Finland, Norge, Sovjetunionen og Sverige. Svenske Gunnar Galin var forbundets første president. Ved stiftelsen ble nasjonene enige om et felles regelverk for idretten. Fram til dette hadde Russland/Sovjetunionen hatt regelverk som skilte seg fra reglene i de øvrige landene.

Forbundet het offisielt International Bandy Federation (IBF) fram til 2001, da det på oppfordring fra Den internasjonale olympiske komité (IOK) endret navn til det nåværende. Oppfordringen kom da bandyforbundet søkte om å bli medlem i IOK, siden forkortelsen IBF allerede var i bruk av Det internasjonale badmintonforbundet. FIB har vært medlem av Den internasjonale olympiske komité siden 2004, men bandy er ikke olympisk idrett.

Bandy-VM
FIB har arrangert verdensmesterskap for menn siden 1957 og for kvinner siden 2004. Russland/Sovjetunionen og Sverige har dominert mesterskapene.

Presidenter
Følgende personer har vært presidenter i Det internasjonale bandyforbundet:

1955 – 1963,  Gunnar Galin, Sverige
1963 – 1967,  Allan Ljungqvist, Finland
1967 – mars 1971,  Arne Argus, Sverige
mars 1971 – juli 1978,  Grigorij Granaturov, Sovjetunionen
juli 1978 – juli 1983,  Pontus Widén, Sverige
juli 1983 – mars 1991,  Grigorij Granaturov, Sovjetunionen
mars 1991 – februar 1993,  Carl Fogelberg, Finland
februar 1993 – august 1997,  Staffan Söderlund, Sverige
august 1997 – juli 2005,  Albert Pomortsev, Russland
august 2005 – oktober 2005,  Seppo Vaihela, Sverige
oktober 2005 – oktober 2022  Boris Skrynnik, Ryssland
oktober 2022 –  Stein Pedersen, Norge

 Medlemmer og medlemsår 
LandÅrForbundEkstern lenke Afghanistan 2012 Bandy Federation of Aghanistan Argentina2008Bandy Federation of Argentine Armenia 2008Armenian National Federation of Bandy Australia 2006Australian Bandy Federation Belarus 1999Belarusian Bandy Federation Canada 1986Canada Bandy England 2010Bandy Federation of England Estland 2002Eesti Jääpalliliit  Finland 1955Suomen Jääpalloliitto  India 2002Bandy Federation of India Irland 2006Bandy Federation of Ireland Italia 2003Federazione Italiana Bandy Japan 2011Japan Bandy Federation  Kasakhstan 1994Kazakhstan Bandy Federation Kina 2010Chinese Ice Hockey Association Kirgisistan 2004Bandy Federation of Kyrgyzstan Latvia 2006Latvijas Bendija Federācija  Litauen 2008Lithuanian Bandy Association Mongolia 2002Bandy Federation of Mongolia Nederland 1973Bandy Bond Nederland Norge 1955 Norges Bandyforbund  Polen 2005 Bandy Federation of Poland Russland 1992 All Russian Bandy Federation  Serbia 2006 Bandy Federation of Serbia Sovjetunionen 1955 Sveits 2006The Bandy Federation of Switzerland Sverige 1955Svenska Bandyförbundet Ukraina 2008Ukrainian Bandy and rink-bandy Federation Ungarn 1988Magyar Bandy Szövetség   USA 1981American Bandy Association

Referanser

 Eksterne lenker 


Kategori:Bandyforbund
Kategori:Internasjonale idrettsforbund
Kategori:Organisasjoner etablert i 1955